सर्च इंजन अगर रास्ता है तो साफ्टवेयर और हार्डवेयर गाड़ी. यानी जानकारियों तक पहुंच के लिए माध्यम भी चाहिए. एंड्रॉयड और गूगल ग्लास ने गूगल को सूचना के इन्हीं स्रोतों पर भी नियंत्रण दिया है. स्मार्टफोनों की बहुतायत के चलते किसी भी कंप्यूटिंग प्लेटफॉर्म पर सबसे ज्यादा इस्तेमाल होने वाला ऑपरेटिंग सिस्टम अब विंडोज नहीं बल्कि एंड्रॉयड है. उधर, गूगल ग्लास का मतलब यह है कि कंप्यूटर अब आपने अपनी आंखों पर ही पहना हुआ है. जाहिर-सी बात है कि जल्द ही दुनिया गूगल की आंखों से दुनिया देखेगी.